హ్యారీ పాటర్
హ్యారీ పాటర్ పుస్తకాలు ఇంగ్లండుకు చెందిన రచయత్రి జె.కె. రౌలింగ్ రచించిన ఫాంటసీ సాహిత్యపు పుస్తకాల వరుస. 1997 లో మొదటి పుస్తకము హ్యారీ పాటర్ అండ్ ఫిలాసఫర్స్ స్టోన్ (Harry Potter and the Philosopher's Stone) విడుదల నుండి, ఆ పుస్తకాల పాప్యులారిటీ ప్రపంచ వ్యాప్తంగా అనూహ్యంగా పెరిగి పోయింది. హ్యారీ పాటర్ సినీమాలు, వీడియో గేమ్స్ ఇతర వస్తువులకు శ్రీకారము చుట్టడము జరిగింది. ఇప్పటి వరకు వచ్చిన ఆరు పుస్తకాలు కలిపి సుమారు 30 కోట్ల కాపీలు అమ్ముడుపోయి ఉంటాయని ఆంచనా. 63 భాషలలోకి కూడా అనువాదము చెయ్యబడ్డాయి.
లార్డ్ ఆఫ్ ది రింగ్స్
ది లార్డ్ ఆఫ్ ది రింగ్స్ బ్రిటిష్ విద్యావేత్త జె.ఆర్.ఆర్.టోల్కీన్ రచించిన 'ఫాంటసీ ప్రభందము'. ది హాబిట్ అనే ఒక పుస్తకము న కు ఉత్తరము(సీక్వెల్) గా మొదలై, పెద్ద కథ గా మారి పోయింది. 1937 నుండి 1949 వరకు దశలు గా వ్రాయబడినది. మొదటి ప్రపంచయుద్దములో సైనికుడైన టోల్కీన్ ఈ గ్రంథాన్ని చాలా మటుకు రెండవ ప్రపంచ యుద్దకాలము లో నే రచించారు. 1954-55 లో మొదటి సారి ప్రచుచ్రితమైన ఈ గ్రంథము అనేక మాట్లు పునర్ముద్రితమై సుమారు 38 భాషల లోకి అనువదించబడినది. 20 వ శతాబ్దపు సాహితీ చరిత్ర లోనే ఒక ప్రముఖ స్థానాన్ని పొందింది.